2018.gada Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014.–2020.gada plānošanas perioda*

*vadības likuma 20.panta 6. un 13.punktu*

Izdarīt Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” (Latvijas Vēstnesis, 2015, 162.nr., 2016, 62.nr., 2017, 107.nr., 2018, 35.nr.) šādus grozījumus:

1. Aizstāt 4.1. apakšpunktā skaitli un vārdu “6 919 284 *euro*” ar skaitli un vārdu “1 114 247 *euro*”.

2. Papildināt noteikumus ar 17.4.1 apakšpunktu šādā redakcijā:

“17.4.1 konsultācijas sociālajiem uzņēmumiem biznesa plānu izstrādei;”.

3. Izteikt 19.2. apakšpunkta ievaddaļu šādā redakcijā:

“19.2. mērķa grupas nodrošinājuma izmaksas pasākuma dalībniekiem un sociālajiem uzņēmumiem – finanšu atbalsts (dotācijas veidā) šo noteikumu 17.4.apakšpunktā minētās darbības ietvaros, kā arī konsultāciju atbalsts šo noteikumu 17.4.1 apakšpunktā minētās darbības ietvaros sociālajiem uzņēmumiem. Iesniedzot finanšu atbalsta pieteikumu un piešķirot finanšu un konsultāciju atbalstu, ievēro šo noteikumu V nodaļā minētos *de minimis* atbalsta ierobežojumus, kā arī šādus nosacījumus:”.

4. Svītrot 20.1. apakšpunktā vārdus “īrei un”.

5. Izteikt 26.7 apakšpunktu šādā redakcijā:

“26.7 Finansējuma saņēmēja atbildīgā amatpersona var pieņemt lēmumu, ar kuru atzīst pasākuma dalībnieku par neatbilstošu turpmākai dalībai pasākumā, ja pasākuma dalībnieks līdz kārtējā gada 1. maijam nav iesniedzis Labklājības ministrijā iepriekšējā gada darbības pārskatu.”

6. Izteikt 32.2 punktu šādā redakcijā:

“32.2 Pasākuma dalībniekiem un sociālajiem uzņēmumiem, kuru mērķis ir šo noteikumu 3.3., 3.4. un 3.5. apakšpunktā minēto mērķa grupu integrācija darba tirgū, finanšu atbalstu piešķir, ja tie plāno izveidot vismaz divas jaunas darba vietas, un tajās uz darba līguma pamata nodarbināt darbiniekus no šo noteikumu 3.3., 3.4. un 3.5. apakšpunktā minētajām mērķa grupām, un kopējais šo noteikumu 3.3., 3.4. un 3.5. apakšpunktā minēto mērķa grupu darbinieku skaits uzņēmumā nebūs mazāks par 50 procentiem no ikgadējā vidējā darbinieku skaita.”

7. Svītrot 32.3 punktā vārdus “un iepriekšējā gada darbības pārskats”.

8. Izteikt 33.punktu šādā redakcijā:

“33. Finansējuma saņēmējs un sadarbības partneris, piesaistot šo noteikumu 19.1. apakšpunktā minēto personālu, nodibina civildienesta vai darba tiesiskās attiecības un, paredzot tam atlīdzības izmaksas, nodrošina, ka personāls tiek piesaistīts uz normālo vai nepilnu darba laiku (tai skaitā atlīdzībai var piemērot daļlaika attiecināmības principu). Ja personāla atlīdzībai piemēro daļlaika attiecināmības principu, veic personāla darba laika uzskaiti par nostrādāto laiku un veiktajām funkcijām.”

9. Papildināt noteikumus ar 35.2 punktu šādā redakcijā:

“35.2 Šo noteikumu 17.4.1 apakšpunktā minētās atbalstāmās darbības īstenošanu nodrošina finansējuma saņēmēja piesaistīts pakalpojuma sniedzējs, kas:

35.21. pirms konsultācijām veic sociālo uzņēmumu profilēšanu;

35.22. pirms biznesu plānu īstenošanas nodrošina konsultācijas (piemēram, par sociālo uzņēmējdarbību, finansēm, grāmatvedību un nodokļiem, mārketingu, biznesa plāna sagatavošanu), kopumā nepārsniedzot 70 stundas, ar mērķi palīdzēt izstrādāt biznesa plānu.”

10. Papildināt noteikumus ar 36.1.6 apakšpunktu šādā redakcijā:

“36.1.6 izstrādā kārtību (metodiku), kā identificēt un kvalificēt atbalstu pasākuma dalībniekiem vai sociālajiem uzņēmumiem kā komercdarbības atbalstu, tai skaitā, kā identificēt saimnieciskās aktivitātes, kurām tiek sniegts komercdarbības atbalsts, un saimnieciskās aktivitātes, kurām netiek sniegts komercdarbības atbalsts;”

11. Izteikt 36.4. apakšpunktu šādā redakcijā:

“36.4. uzkrāj datus par šo noteikumu 3. punktā minēto mērķa grupu. Par šo noteikumu 3.1. un 3.1.1 apakšpunktā minēto mērķa grupu uzkrāj datus novadu teritoriālo vienību (arī pagasta) līmenī, informāciju ievietojot savā tīmekļvietnē;”

12. Papildināt noteikumus ar 40.3.2.1 apakšpunktu šādā redakcijā:

“40.3.2.1 noteikt, kuram pasākuma dalībniekam vai sociālajam uzņēmumam piešķiramais atbalsts ir kvalificējams kā komercdarbības atbalsts atbilstoši šo noteikumu 36.1.6  apakšpunktā noteiktajai kārtībai (metodikai);”

Ministru prezidents Māris Kučinskis

Labklājības ministrs Jānis Reirs

R.Kudļa, 67021630

Rudolfs.Kudla@lm.gov.lv